pythainlp/thaigov-v2-corpus-22032023 huggingface dataset:
วันพฤหัสบดีที่ 4 สิงหาคม 2565
มท.1 ต้อนรับเอกอัครราชทูตวิสามัญผู้มีอำนาจเต็มแห่งรัฐอิสราเอลประจำประเทศไทย หารือความร่วมมือระหว่างกระทรวงมหาดไทยและรัฐอิสราเอล มุ่งให้เกิดความยั่งยืน
มท.1 ต้อนรับเอกอัครราชทูตวิสามัญผู้มีอำนาจเต็มแห่งรัฐอิสราเอลประจำประเทศไทย หารือความร่วมมือระหว่างกระทรวงมหาดไทยและรัฐอิสราเอล มุ่งให้เกิดความยั่งยืน
มื่อวันที่ 3 ส.ค. 65 เวลา 10.00 น. ณ อาคารศาลาว่าการกระทรวงมหาดไทย พลเอก อนุพงษ์ เผ่าจินดา รัฐมนตรีว่าการกระทรวงมหาดไทย ให้การต้อนรับ นางออร์นา ซากิฟ (Ms. Orna Sagiv) เอกอัครราชทูตวิสามัญผู้มีอำนาจเต็มแห่งรัฐอิสราเอลประจำประเทศไทย พร้อมคณะ ในโอกาสเข้ารับหน้าที่เมื่อวันที่ 23 กุมภาพันธ์ 2565 ที่ผ่านมา โดยมี นายสุทธิพงษ์ จุลเจริญ ปลัดกระทรวงมหาดไทย นายทวี เสริมภัคดีกุล รองอธิบดีกรมส่งเสริมการปกครองท้องถิ่น นางสาวปาณิสรา กาญจนะจิตรา ผู้ช่วยปลัดกระทรวงมหาดไทย นางสาววริษฐา สงวนเสริมศรี ผู้อำนวยการสำนักนโยบายและแผน นายกฤษณะ พินิจ ผู้อำนวยการสำนักพัฒนาและส่งเสริมการบริหารราชการจังหวัด ร่วมให้การต้อนรับ
.
พลเอก อนุพงษ์ เผ่าจินดา รัฐมนตรีว่าการกระทรวงมหาดไทย กล่าวว่า ขอแสดงความยินดีเป็นอย่างยิ่งในโอกาสที่ นางออร์นา ซากิฟ (Ms. Orna Sagiv) เข้ารับหน้าที่เอกอัครราชทูตวิสามัญผู้มีอำนาจเต็มแห่งรัฐอิสราเอลประจำประเทศไทย ซึ่งในปี 2567 จะเป็นการฉลองการครบรอบ 70 ปี ความสัมพันธ์ทางการทูต โดยที่ผ่านมาทั้งสองประเทศมีความสัมพันธ์ที่ดีต่อกันตลอดมา โดยในวันนี้ได้มีการหารือร่วมกันเกี่ยวกับประเด็นความร่วมมือที่สำคัญต่าง ๆ อาทิ 1) การสถาปนาความสัมพันธ์ระดับท้องถิ่น ที่มุ่งเน้นให้เกิดการพัฒนาในระดับพื้นที่ ทั้งด้านเศรษฐกิจและสังคม รวมไปถึงชีวิตความเป็นอยู่ของประชาชน 2) การบริหารจัดการน้ำ โดยรัฐอิสราเอลพร้อมให้การสนับสนุนความร่วมมือด้านวิชาการ การแลกเปลี่ยนข้อมูลความรู้และเทคโนโลยีที่ใช้ในการบริหารจัดการน้ำร่วมกัน เพื่อให้เกิดการบริหารจัดการน้ำที่มีประสิทธิภาพและยั่งยืน และ 3) โมเดลเศรษฐกิจชีวภาพ-เศรษฐกิจหมุนเวียน-เศรษฐกิจสีเขียว (Bio-Circular-Green Economy : BCG Model) ที่มุ่งเน้นให้เกิดการพัฒนาที่ยั่งยืน ลดความเหลื่อมล้ำ
.
นางออร์นา ซากิฟ (Ms. Orna Sagiv) กล่าวว่า มีความยินดีเป็นอย่างยิ่งที่ได้มาเข้าพบ และหารือประเด็นสำคัญต่าง ๆ ร่วมกับกระทรวงมหาดไทย นอกจากนั้น เอกอัครราชทูตวิสามัญผู้มีอำนาจเต็มแห่งรัฐอิสราเอลประจำประเทศไทย ได้กล่าวถึงการจัดการประชุมผู้นำเทศบาลโลก (Muni World 2022) ณ กรุงเทลอาวีฟ รัฐอิสราเอล ในช่วงปลายปี 2565 โดยเชิญผู้นำรัฐบาลและนายกเทศมนตรีทั่วโลก รวมถึงผู้เชี่ยวชาญด้านวิชาการ สถาปนิก และนักผังเมืองจากทั่วทุกมุมโลกเข้าร่วมหารือด้วย รวมถึงการจัดการประชุมผู้นำด้านความมั่นคงแห่งมาตุภูมิ (International Conference on Homeland Security) โดยจะเชิญผู้นำด้านกลาโหมและการทหารจากทั่วโลกเข้าร่วมการประชุม ซึ่งเอกอัครราชทูตวิสามัญผู้มีอำนาจเต็มแห่งรัฐอิสราเอลประจำประเทศไทยได้เรียนเชิญรัฐมนตรีว่าการกระทรวงมหาดไทย และผู้แทนกระทรวงมหาดไทยให้เกียรติเข้าร่วมการประชุมดังกล่าว
.
พลเอก อนุพงษ์ เผ่าจินดา รัฐมนตรีว่าการกระทรวงมหาดไทย กล่าวเพิ่มเติมว่า กระทรวงมหาดไทย พร้อมสานต่อความร่วมมือกับรัฐอิสราเอล โดยใช้ประโยชน์จากจุดเด่นของทั้งสองประเทศที่มีศักยภาพคล้ายคลึงกัน และขยายความร่วมมือระหว่างกันให้มากขึ้นอยู่บนผลประโยชน์ร่วมกันให้เป็นรูปธรรมในทุกมิติ ทั้งด้านเศรษฐกิจ การท่องเที่ยว วิทยาศาสตร์และเทคโนโลยีระหว่างกัน และความร่วมมือระดับภูมิภาคอย่างยั่งยืนและสนับสนุนการฟื้นตัวอย่างยั่งยืนหลังสถานการณ์โควิด-19
.
กองสารนิเทศ สป.มท.
ครั้งที่ 284/2565 วันที่ 3 ส.ค. 2565
วันพฤหัสบดีที่ 16 ธันวาคม 2564
อนุทิน ยืนยันไทยไม่ลดมาตรฐานการคัดกรองผู้ที่เดินทางมาจากต่างประเทศเพื่อตรวจจับสายพันธุ์โอมิครอน
รองนายกรัฐมนตรีและรัฐมนตรีว่าการกระทรวงสาธารณสุข ยืนยัน ไทยมีระบบเฝ้าระวัง คัดกรอง ตรวจจับโควิด 19 สายพันธุ์โอมิครอนอย่างรัดกุมในผู้ที่เดินทางเข้าประเทศทุกราย และจะไม่ลดมาตรฐานการคัดกรอง ส่วนวัคซีนโควิด 19 ทุกแพลตฟอร์มที่ไทยใช้ยังช่วยลดอาการป่วยหนัก
รองนายกรัฐมนตรีและรัฐมนตรีว่าการกระทรวงสาธารณสุข ยืนยัน ไทยมีระบบเฝ้าระวัง คัดกรอง ตรวจจับโควิด 19 สายพันธุ์โอมิครอนอย่างรัดกุมในผู้ที่เดินทางเข้าประเทศทุกราย และจะไม่ลดมาตรฐานการคัดกรอง ส่วนวัคซีนโควิด 19 ทุกแพลตฟอร์มที่ไทยใช้ยังช่วยลดอาการป่วยหนักและเสียชีวิตได้
วันนี้ (16 ธันวาคม 2564) นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ให้สัมภาษณ์ว่า กระทรวงสาธารณสุขมีระบบเฝ้าระวัง คัดกรอง ตรวจจับโควิด 19 สายพันธุ์โอมิครอนอย่างรัดกุมในผู้ที่เดินทางเข้าประเทศทุกราย และจะไม่ลดมาตรฐานการคัดกรองผู้ที่เดินทางมาจากต่างประเทศตามช่องทางที่ถูกกฎหมายทุกคนต้องมีผลการตรวจหาเชื้อจากประเทศต้นทางด้วยวิธีRT-PCR ไม่เกิน 72 ชั่วโมง และตรวจซ้ำเมื่อเดินทางถึงประเทศไทย เพื่อความปลอดภัย ขณะนี้ผู้ติดเชื้อโควิด 19 สายพันธุ์โอมิครอนที่พบยังคงเป็นผู้ที่เดินทางมาจากต่างประเทศ และแนวโน้มของอาการป่วยไม่น่าจะรุนแรงเท่าสายพันธุ์ที่เคยพบมา
อย่างไรก็ตาม ได้มีการหารือกับผู้เชี่ยวชาญ นักวิชาการ ผู้ผลิตวัคซีน และแพทย์มาโดยตลอดเกี่ยวกับวัคซีนโควิด 19 ว่าสามารถป้องกันสายพันธุ์นี้ได้หรือไม่ ซึ่งมีความเห็นตรงกันว่าวัคซีนที่ประเทศไทยนำมาใช้ทุกแพลตฟอร์ม ทุกยี่ห้อ ยังช่วยลดอาการป่วยหนักและเสียชีวิตจากโรคโควิด 19 สายพันธุ์โอมิครอนได้ แม้จะเป็นวัคซีนเชื้อตาย แต่เมื่อดูจากผลสัมฤทธิ์ของวัคซีน ในประเทศจีนซึ่งมีประชากร 1,500 ล้านคน ก็ยังสามารถป้องกันได้
ทั้งนี้ นายกรัฐมนตรีได้กำชับให้มีการรณรงค์ฉีดวัคซีนกระตุ้นเข็มที่ 3 แก่ประชาชน โดยห่างจากเข็ม 2 เป็นเวลา 3 เดือน จากเดิม 6 เดือน เพื่อเร่งสร้างภูมิคุ้มกัน และสร้างความมั่นใจแก่ประชาชน ขอยืนยันว่ามีวัคซีนทุกแพลตฟอร์มเพียงพอสำหรับประชาชนทุกคน แต่นอกจากการฉีดวัคซีนแล้ว ความร่วมมือ ความเข้าใจ การระมัดระวังตัวขั้นสูงสุดตามหลักการUniversal Prevention คือสิ่งสำคัญที่สุดที่จะทำให้ทุกคนปลอดภัยจากการติดเชื้อโควิด 19 นายอนุทินกล่าวในตอนท้าย
*********************************** 16 ธันวาคม 2564
วันศุกร์ที่ 3 ธันวาคม 2564
นายกฯ ชื่นชมเด็กไทยเก่ง คว้ารางวัลอันดับ 8 การแข่งขันหุ่นยนต์ระดับโลก World Robot Olympiad 2021 ย้ำต้องสร้างบุคลากรด้านนี้ให้มาก คือความต้องการของประเทศ
นายกรัฐมนตรี ชื่นชมเด็กไทยเก่ง คว้ารางวัลอันดับ 8 การแข่งขันหุ่นยนต์ระดับโลก World Robot Olympiad 2021 ย้ำต้องสร้างบุคลากรด้านนี้ให้มาก คือความต้องการของประเทศ
วันนี้ (3 ธ.ค.64) นางสาวรัชดา ธนาดิเรก รองโฆษกประจำสำนักนายกรัฐมนตรี เผยว่า พลเอกประยุทธ์ จันทร์โอชา นายกรัฐมนตรี กล่าวชื่นชมผลการแข่งขันหุ่นยนต์ระดับโลก World Robot Olympiad 2021 (WRO 2021) ในประเภทรุ่นอายุไม่เกิน 12 ปี ซึ่ง ทีม K.P.Y. Panya Robot ซึ่งเป็นแชมป์ประเทศไทย สามารถคว้ารางวัล อันดับที่ 8 มาครอง จากประเทศเข้าร่วมแข่งขัน 65 ประเทศรวมกว่า 200 ทีมทั่วโลก โดยการแช่งขันได้จัดในรูปแบบออนไลน์เมื่อวันที่ 18-21 พ.ย. ที่ผ่านมา สมาชิกในทีมประกอบด้วย ด.ญ.ลัลน์ญดา ชาญจิตรเลขา อายุ 10 ขวบ จากโรงเรียนอำนวยศิลป์ ด.ช.นพรุจ ฉันทสกุลเดช อายุ 11 ขวบ จากโรงเรียนกรุงเทพคริสเตียนวิทยาลัย และ ด.ช.ธนกฤต มยุรฤทธิ์ภิบาล อายุ 12 ปี จากโรงเรียนสาธิตมหาวิทยาลัยศรีนครินทรวิโรฒประสานมิตร(ฝ่ายประถม)
รองโฆษกฯ กล่าวต่อว่า นายกรัฐมนตรีรู้สึกยินดีที่เด็กไทยสามารถนำความรู้และทักษะมาพัฒนาต่อยอดโดยเฉพาะในประเด็นใหม่ๆ เช่น ความรู้ด้านหุ่นยนต์ (Robotics) ซึ่งเป็นความรู้ทางวิทยาศาสตร์และเทคโนโลยีที่เจริญก้าวหน้าอย่างรวดเร็ว เป็นปัจจัยสำคัญของการเพิ่มขีดความสามารถในการแข่งขันของประเทศ ซึ่งรัฐบาลจะมุ่งเน้นในการยกระดับคุณภาพการศึกษาและการเรียนรู้ให้มีคุณภาพและก้าวทันความเปลี่ยนแปลงไปของโลก อาทิ การริเริ่มการเรียนรูปแบบหุ่นยนต์ศึกษาและสะเต็มศึกษา STEM Robotics ตั้งแต่ในระดับประถม ได้ดำเนินการในหลายโรงเรียนที่มีความพร้อมแล้ว และมีกิจกรรมการเรียนการสอนหุ่นยนต์ศึกษาอย่างต่อเนื่องจนถึงชั้นอุดมศึกษา
“ประเทศไทยมีความต้องการบุคลากรด้านหุ่นยนต์และระบบอัตโนมัติอย่างมาก โดยตลาดหุ่นยนต์ในประเทศเติบโตอย่างรวดเร็ว ซึ่งจะเป็นประโยชน์ต่ออุตสาหกรรมไทยเพิ่มขีดความสามารถทางการแข่งขันได้ในระดับโลก ลดต้นทุนและเพิ่มกำไรโดยเฉพาะอย่างยิ่งอุตสาหกรรมในพื้นที่ EEC ซึ่งรัฐบาลได้ร่วมมือกับสถาบันการศึกษา สมาคม และภาคเอกชนหลายแห่ง สนับสนุนการพัฒนาระบบอัตโนมัติและหุ่นยนต์เพื่อเพิ่มขีดความสามารถในการผลิต ขณะนี้ มีศูนย์วิจัยและพัฒนาและศูนย์ฝึกอบรมบุคลากร อาทิ สถาบันวิทยาการหุ่นยนต์ ภาคสนาม (FIBO) สมาคมวิชาการหุ่นยนต์ไทย (TRS) และสมาคมผู้ประกอบการระบบอัตโนมัติและห่นุยนต์ไทย (TARA) ที่จะช่วยสร้างบุคลากรและผลักดันอุตสาหกรรมหุ่นยนต์ไทยให้ก้าวหน้าและเติบโตไปในอนาคต” นางสาว รัชดา กล่าว
-----------------
วันอังคารที่ 15 มีนาคม 2565
ครม.เห็นชอบรายละเอียดงบประมาณปี 66 กว่า 3.18 ล้านล้านบาท ไทม์ไลน์ส่งสภาร่างพรบ.งบประมาณ พ.ค.
ครม.เห็นชอบรายละเอียดงบประมาณปี 66 กว่า 3.18 ล้านล้านบาท ไทม์ไลน์ส่งสภาร่างพรบ.งบประมาณ พ.ค.
นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 15 มีนาคม 2565 ว่า ครม.เห็นชอบรายละเอียดงบประมาณรายจ่ายประจำปีงบประมาณ พ.ศ.2566 จำนวน 3,185,000 ล้านบาท เพิ่มขึ้นจากปีงบประมาณ พ.ศ.2565 จำนวน 85,000 ล้านบาท หรือเพิ่มขึ้นร้อยละ 2.74 และเห็นชอบแนวทางการปรับปรุงรายละเอียดงบประมาณรายจ่ายประจำปีงบประมาณ พ.ศ.2566 ซึ่งหน่วยงานรับงบประมาณจะต้องดำเนินการตามขั้นตอนจัดทำงบประมาณ กล่าวคือ เดือนมีนาคม 2565 เป็นขั้นตอนการพิจารณาปรับปรุงรายละเอียดงบประมาณ เดือนเมษายน 2565 เปิดรับฟังความคิดเห็น รับทราบผลการรับฟังความคิดเห็น จัดพิมพ์ร่างพระราชบัญญัติงประมาณฯ พ.ศ.2566 และเอกสารประกอบ เดือนพฤษภาคม 2565 เสนอร่างพระราชบัญญัติงประมาณฯ พ.ศ.2566 ให้ ครม.พิจารณาก่อนส่งสภาผู้แทนราษฎกรต่อไป
สำหรับโครงสร้างงบประมาณรายจ่ายประจำปีงบประมาณ พ.ศ.2566 ที่ครม.อนุมัติ มีรายละเอียดดังนี้
1.รายจ่ายประจำ จำนวน 2,396,942.2 ล้านบาท เพิ่มขึ้นจากปีงบประมาณ พ.ศ.2565 จำนวน 23,932.7 ล้านบาท หรือเพิ่มขึ้นร้อยละ 1.01
2.รายจ่ายลงทุน จำนวน 695,077.4 ล้านบาท เพิ่มขึ้นจากปีงบประมาณ พ.ศ. 2565 จำนวน 83,144 ล้านบาท หรือเพิ่มขึ้นร้อยละ 13.59
3.รายจ่ายชำระคืนต้นเงินกู้ จำนวน 100,000 ล้านบาท เท่ากับปีงบประมาณ พ.ศ.2565
-------------------------
วันอังคารที่ 23 สิงหาคม 2565
PM urges public to wait for court ruling on his 8-year tenure
PM urges public to wait for court ruling on his 8-year tenure
August 23, 2022, Deputy Secretary-General to the Prime Minister and Acting Government Spokesperson Anucha Burapachaisri disclosed that Prime Minister and Defense Minister Gen. Prayut Chan-o-cha emphasized about the issue of his 8-year tenure that he will listen to the court’s ruling, and affirmed that even the Prime Minister may not transgress into court jurisdiction. He called on the public to have faith in the law and the Rule of Law.
According to the Acting Government Spokesperson, with the current situation where the COVID-19 pandemic is still looming, public gathering to pressure for the Prime Minister’s resignation should be refrained as it may be considered a defying act against the Emergency Decree nationwide as a result of the COVID-19 situation.
วันพุธที่ 4 สิงหาคม 2564
“อนุทิน” เปิด รพ.สนามและศูนย์พักคอยโรงงานปัญจพลสมุทรสาคร 100 เตียง แยกผู้ติดเชื้อโควิดในโรงงาน ป้องกันแพร่สู่ชุมชน
รองนายกรัฐมนตรีและรัฐมนตรีว่าการกระทรวงสาธารณสุข เปิดโรงพยาบาลสนามและศูนย์พักคอยในโรงงานปัญจพล จ.สมุทรสาคร ขนาด 100 เตียง ช่วยแยกผู้ติดเชื้อลดการแพร่เชื้อในโรงงานและชุมชน เผยสมุทรสาครมีแล้ว 1,140 แห่ง รวม 33,365 เตียง
วันนี้ (4 สิงหาคม 2564) ที่บริษัท ปัญจพล ไฟเบอร์ คอนเทนเนอร์ จำกัด (สาขาบางปลา) จ.สมุทรสาครนายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วย นายแพทย์สุระ วิเศษศักดิ์รองปลัดกระทรวงสาธารณสุข และนายแพทย์ธเรศ กรัษนัยรวิวงค์ อธิบดีกรมสนับสนุนบริการสุขภาพ ลงพื้นที่เปิดโรงพยาบาลสนามในโรงงานพร้อมศูนย์พักคอย (Factory Accommodation Isolation : FAI) บริษัทปัญจพลฯ
นายอนุทิน กล่าวว่า กระทรวงสาธารณสุขได้เดินหน้านโยบายการตรวจหาเชื้อโควิด 19 ด้วยชุดตรวจAntigen Test Kit (ATK) หากผลเป็นบวกสนับสนุนการดูแลรักษาที่บ้าน (Home Isolation) และการดูแลที่ชุมชน(Community Isolation) ส่วนสถานประกอบการหรือโรงงานได้ให้จัดทำโรงพยาบาลสนามในโรงงานและศูนย์พักคอยเพื่อแยกผู้ติดเชื้อออกมา ช่วยลดการแพร่เชื้อในโรงงานและในชุมชน
สำหรับ บริษัท ปัญจพล ไฟเบอร์ คอนเทนเนอร์ จำกัด ได้ใช้อาคารโรงงานของตนเองมาดำเนินการเป็นโรงพยาบาลสนามและศูนย์พักคอยขนาด 100 เตียง รองรับผู้ติดเชื้อโควิด 19 ทั้งในโรงงานตนเองและชุมชนบางปลาโดยรอบ มีบุคลากรทางการแพทย์จากโรงพยาบาลวิชัยเวชมาช่วยดูแล ผ่านการประเมินตามมาตรฐานของกรมสนับสนุนบริการสุขภาพ ถือว่ามีความปลอดภัยต่อชุมชนโดยรอบ
ทั้งนี้ โรงพยาบาลสนามในโรงงานของสมุทรสาคร ขณะนี้มีจำนวน 1,140 แห่ง รวม 33,365 เตียง มีการใช้งานแล้ว 3,179 เตียง คงเหลือ 30,186 เตียง ขณะที่การดูแลผู้ติดเชื้อในชุมชนมีจำนวน 34 แห่ง รวม 4,000 กว่าเตียง ทำให้มีพื้นที่แยกกักโดยเฉพาะ ช่วยลดอัตราการใช้เตียง ทำให้มีเตียงรองรับผู้ติดเชื้ออาการรุนแรงโดยการดูแลรักษาในทุกระบบใช้แนวทางตามมาตรฐานของกระทรวงสาธารณสุขเหมือนกันทั้งหมด
************************************ 4 สิงหาคม 2564
วันอังคารที่ 15 มีนาคม 2565
ครม.เห็นชอบให้ไทยเข้าเป็นสมาชิก FATF เพิ่มบทบาทการป้องกันปราบปรามการฟอกเงิน เสริมภาพลักษณ์ความน่าเชื่อถือการค้าการลงทุน
ครม.เห็นชอบให้ไทยเข้าเป็นสมาชิก FATF เพิ่มบทบาทการป้องกันปราบปรามการฟอกเงิน เสริมภาพลักษณ์ความน่าเชื่อถือการค้าการลงทุน
นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 15 มีนาคม 2565 ว่า ครม.เห็นชอบให้ไทยสมัครเข้าเป็นสมาชิกของคณะทำงานเฉพาะกิจเพื่อดำเนินมาตรการทางการเงิน (Financial Action Task Force: FATF) ตามที่สำนักงานป้องกันและปราบปรามการฟอกเงินเสนอ ซึ่งคณะทำงานเฉพาะกิจ FATF นี้ เป็นองค์กรความร่วมมือระหว่างรัฐบาล จัดตั้งขึ้นโดยที่ประชุมสุดยอดกลุ่มประเทศ G7 ในปี 2532 ปัจจุบันมีสมาชิก 39 ราย และมีเครือข่ายความร่วมมือ 9 แห่ง ในทุกภูมิภาคของโลก โดยทำหน้าที่ส่งเสริมและติดตามความคืบหน้าการปฏิบัติตามมาตรฐานสากลด้านการป้องกันและปราบปรามการฟอกเงินและการต่อต้านการสนับสนุนทางการเงินแก่การก่อการร้าย (Anti-Money Laundering and Combating Financing of Terrorism: AML/CFT)
การสมัครเข้าเป็นสมาชิกของไทยในครั้งนี้ มีวัตถุประสงค์เพื่อผลักดันการปฏิบัติตามมาตรฐานสากลด้านการป้องกันและปราบปรามการฟอกเงินและการต่อต้านการสนับสนุนทางการเงินแก่การก่อการร้าย (AML/CFT) และเพิ่มประสิทธิผลในการป้องกันและปราบปรามอาชญากรรมที่เกี่ยวกับการฟอกเงิน การสนับสนุนทางการเงินแก่การก่อการร้ายและการแพร่ขยายอาวุธที่มีอำนาจทำลายล้างสูง รวมถึงการรักษาเสถียรภาพระบบการเงินระหว่างประเทศ สำหรับกรอบระยะเวลาดำเนินการหลังจากไทยมีหนังสือแสดงเจตจำนงในการสมัครเข้าเป็นสมาชิก FATF ภายในเดือนมีนาคม 2565 แล้ว ที่ประชุมใหญ่ FATF จะพิจารณาข้อมูล เช่น ขนาด GDP ขนาดภาคธุรกิจ ขนาดประชากร อิทธิพลต่อระบบการเงินโลก และจะพิจารณาเดินทางเยือนไทยเพื่อประเมิน และภายในปี 2566 หากผลการเยือนเป็นที่น่าพอใจ ที่ประชุมใหญ่ FATF จะพิจารณาเชิญประเทศไทยเข้าร่วมการประชุม FATF ในฐานะผู้สังเกตการณ์เป็นเวลา 3 ปี แล้วจะทำการประเมินเพื่อพิจารณารอบสุดท้ายในการให้สมาชิกภาพกับไทยต่อไป
“การเข้าเป็นสมาชิก FATF ของไทย จะเพิ่มบทบาทการทำงานด้านการป้องกันและปราบปรามการฟอกเงินและการต่อต้านการสนับสนุนทางการเงินแก่การก่อการร้าย (AML/CFT) ในเวทีระหว่างประเทศ และส่งเสริมภาพลักษณ์ที่ดีในฐานะประเทศที่มีการดำเนินงานตามมาตรฐานสากล ซึ่งจะเพิ่มความน่าเชื่อถือด้านการค้าการลงทุนระหว่างประเทศ อันจะนำไปสูความร่วมมือระหว่างประเทศต่อไปในอนาคต” นางสาวรัชดากล่าว
--------------------------
วันพฤหัสบดีที่ 23 ธันวาคม 2564
พม. ชี้แจงข้อเท็จจริง กรณีการร้องเรียนกลุ่มคนพิการ ถูกโกงเงิน ม. 35 ย้ำไม่นิ่งนอนใจ พร้อมดำเนินการตามกระบวนการยุติธรรมถึงที่สุด
พม. ชี้แจงข้อเท็จจริง กรณีการร้องเรียนกลุ่มคนพิการ ถูกโกงเงิน ม. 35 ย้ำไม่นิ่งนอนใจ พร้อมดำเนินการตามกระบวนการยุติธรรมถึงที่สุด
วันนี้ (23 ธ.ค. 64) เวลา 10.00 น. ที่ด้านหน้าอาคารกรมพัฒนาสังคมและสวัสดิการ สะพานขาว กรุงเทพฯ นางสาวสนธยา บุณยภูษิต รองอธิบดีกรมส่งเสริมและพัฒนาคุณภาพชีวิตคนพิการ ชี้แจงข้อเท็จจริงกรณีกลุ่มคนพิการ จากมูลนิธิปัญญาพัฒน์เพื่อคนพิการและภาคีเครือข่าย เรียกร้องสิทธิกรณีถูกโกงเงินจ้างงานคนพิการตามมาตรา 35 ว่า จากกรณีดังกล่าวฯ ที่เกิดการร้องเรียน กระทรวงการพัฒนาสังคมและความมั่นคงของมนุษย์ (พม.) โดยกรมส่งเสริมและพัฒนาคุณภาพชีวิตคนพิการ (พก.) รับทราบและรับเรื่องร้องเรียนดำเนินการตั้งแต่ ปี 2561 เป็นต้นมา ซึ่งตลอดระยะเวลาที่ผ่านมาขอยืนยันว่าทาง กระทรวง พม. ไม่นิ่งนอนใจ ได้ตรวจสอบข้อเท็จจริงเพื่อดำเนินการตามอำนาจหน้าที่ของส่วนราชการ โดยได้ดำเนินการทางวินัยกับเจ้าหน้าที่ที่เกี่ยวข้อง ขณะนี้อยู่ในกระบวนการตามกฎหมาย แต่เนื่องจากเป็นเรื่องที่มีผลกระทบต่อบุคคล และยังไม่ทราบแน่ชัดว่าผิดจริงหรือไม่ จึงยังไม่สามารถเปิดเผยให้ทราบได้ เพราะอาจส่งผลกระทบต่อรูปคดีได้ นอกจากนี้ ในส่วนของดำเนินการฟ้องคดีทางแพ่ง เพื่อเรียกร้องให้มีการชดใช้ค่าเสียหายแก่คนพิการในกรณีดังกล่าว เป็นการดำเนินการตามกระบวนการยุติธรรม ซึ่งในเรื่องนี้ กระทรวง พม. โดย พก. ได้ให้ความร่วมมือในการดำเนินคดีทางแพ่ง ทั้งการส่งพยานเอกสาร และมอบหมายเจ้าหน้าที่ให้ปากคำต่อศาลในฐานะพยานทั้งฝ่ายโจทย์ และฝ่ายจำเลยเป็นอย่างดีมาโดยตลอด
นางสาวสนธยา กล่าวเพิ่มเติมว่า อย่างไรก็ตาม สำหรับคนพิการในจังหวัดสมุทรสาคร ที่ได้ยื่นคำร้องขอให้ตรวจสอบการใช้สิทธิตามมาตรา 35 นั้น กระทรวง พม. ได้มอบหมายให้ พก. ส่งเจ้าหน้าที่ลงพื้นที่ เพื่อเยี่ยมบ้านคนพิการและตรวจสอบข้อเท็จจริง พร้อมพิจารณาให้ความช่วยเหลือตามสภาพปัญหา รวมทั้งให้คำแนะนำอย่างต่อเนื่อง ซึ่งจากข้อเท็จจริงปรากฎว่ามีผู้ที่ได้รับผลกระทบ จำนวน 15 ราย โดยในจำนวนนี้ได้ตอบรับให้เจ้าหน้าที่ลงพื้นที่เยี่ยมบ้าน จำนวน 3 ราย พร้อมกับได้ดำเนินการช่วยเหลือตามอำนาจหน้าที่เรียบร้อยแล้ว แต่บางรายนั้น ยังไม่สะดวกให้ลงพื้นที่เยี่ยมบ้าน แต่กลับมีกระแสข่าวว่า กระทรวง พม. ไม่ได้ลงเยี่ยมบ้านนั้น ขอยืนยันว่ากระทรวง พม. ได้ให้ความสำคัญกับกรณีดังกล่าวมาโดยตลอดและส่งเจ้าหน้าที่ติดตามให้ความช่วยเหลือตามภารกิจและอำนาจหน้าที่ของกระทรวง พม. รวมทั้งติดตามสภาพปัญหาอย่างต่อเนื่อง
วันศุกร์ที่ 26 สิงหาคม 2565
ผู้ช่วยรัฐมนตรีฯ ร่วมลงพื้นที่ขับเคลื่อนอุตสาหกรรมผลิตจากใบกระท่อม กิจกรรมสัญจร “สร้างเศรษฐกิจเพื่อชาวไทย เปลี่ยนพืชกระท่อมเป็นเงินสด” จังหวัดนครศรีธรรมราช
ผู้ช่วยรัฐมนตรีฯ ร่วมลงพื้นที่ขับเคลื่อนอุตสาหกรรมผลิตจากใบกระท่อม กิจกรรมสัญจร “สร้างเศรษฐกิจเพื่อชาวไทย เปลี่ยนพืชกระท่อมเป็นเงินสด” จังหวัดนครศรีธรรมราช
วันนี้ (25 สิงหาคม 2565) นายธีระยุทธ วานิชชัง ผู้ช่วยรัฐมนตรีประจำกระทรวงอุตสาหกรรม ร่วมลงพื้นที่ขับเคลื่อนอุตสาหกรรมผลิตจากใบกระท่อม กิจกรรมสัญจร “สร้างเศรษฐกิจเพื่อชาวไทย เปลี่ยนพืชกระท่อมเป็นเงินสด” โดยมี นายสมศักดิ์ เทพสุทิน รัฐมนตรีว่าการกระทรวงยุติธรรม เป็นประธาน ณ ตลาดลีพัฒนา จังหวัดนครศรีธรรมราช
ทั้งนี้ กระทรวงอุตสาหกรรม โดยศูนย์ส่งเสริมอุตสาหกรรมภาคที่ 11 (ITC) ได้ส่งเสริมสนับสนุนผู้ประกอบกิจการ ผลิตภัณฑ์จากพืชกระท่อม ภายใต้แบรนด์ TOM UP ซึ่งเป็นผลิตภัณฑ์จากพืชกระท่อม ออร์แกนิค 100% ประกอบด้วย ผงกระท่อมสกัด จากใบกระท่อมแท้ แคปซูลกระท่อม เพื่อบำรุงสุขภาพ ระงับอาการปวด และชากระท่อม สำหรับชงดื่ม ลดความดัน เบาหวาน ทั้งนี้ ศูนย์ ITC ได้สนับสนุนบริการเครื่องจักรกลาง ซึ่งเป็นบริการเครื่องจักรในการผลิตและบรรจุ (ด้านอาหาร) ได้แก่ เครื่องพิมพ์ฉลากอัตโนมัติ เครื่องบรรจุของเหลว เครื่องปิดผนึกแบบสุญญากาศ เครื่องปิดกระป๋องอัตโนมัติ และเครื่องปิดฝาฟอยล์ เป็นต้น
วันอาทิตย์ที่ 29 สิงหาคม 2564
Govt Spokesperson: Police reform bill now under Parliament’s deliberation
Govt Spokesperson: Police reform bill now under Parliament’s deliberation
August 27, 2021, Government Spokesperson Thanakorn Wangboonkongchana disclosed that Prime Minister and Defense Minister Gen. Prayut Chan-o-cha acknowledged the public outcry for police reform, and affirmed the Government’s commitment to undertake reform of the Royal Thai Police in accordance with Section 258 of the Constitution (B.E. 2560) on national reform in justice process. At present, the draft National Police Act, B.E. … is now under the deliberation of the Joint Committee of the Parliament. The Prime Minister emphasizes that strong justice process is a pillar of national administration, and has instructed the Royal Thai Police to implement the urgent phase of reform in 7 aspects, that is, 1) structure of police official positions; 2) human resources management; 3) inquiry system and law enforcement; 4) adoption of technology to support safeguarding work; 5) promotion of public engagement; 6) monitoring of duty performance to ensure transparency; and 7) police welfares.
With regard to the overview of an amendment of the police bill, the cabinet has approved in principle the draft National Police Act (No. …), B.E. …, proposed by National Reform Committee in Justice Process (Police). A scrutiny committee, chaired by Dr. Meechai Ruchapan, was then appointed to scrutinize and draft 2 bills, namely, the National Police Act, B.E. …, and the Criminal Inquiry Act, B.E. …. On January 19, 2021, the cabinet approved the draft National Police Act, B.E. …, which has already been reviewed by Office of the Council of State, and ordered the draft bill to be forwarded to the Parliament. On February 24, 2021, the Joint Committee of the Parliament, in its 4thmeeting, has made approval to the principle of the bill, and set up a sub-committee, who has met 11 times so far, to deliberate the draft bill.
According to the Government Spokesperson, the initiative of the Prime Minister to reform the Royal Thai Police demonstrates the Government’s commitment to do so for the best interest of the Thai people. Every person is subject to the law, including law enforcement officials. So, the public can rest assured that police officers who are offenders themselves will also be subject to penalties according to the law.
วันอังคารที่ 9 พฤศจิกายน 2564
พักชำระหนี้เงินต้นแก่สมาชิกกองทุนหมู่บ้านและชุมชนเมือง
วันจันทร์ที่ 8 พฤศจิกายน 2564
พักชำระหนี้เงินต้นแก่สมาชิกกองทุนหมู่บ้านและชุมชนเมือง
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลพักชำระหนี้เงินต้นให้แก่สมาชิกกองทุนหมู่บ้านและชุมชนเมืองที่ได้รับผลกระทบจากโรคโควิด-19 และสมัครใจเข้าร่วมโครงการพักชำระหนี้เป็นเวลาไม่เกิน 1 ปี ซึ่งคณะกรรมการกองทุนหมู่บ้านและชุมชนเมืองจะพิจารณาจากประวัติการชำระหนี้ การประกอบอาชีพ รายได้ครัวเรือน และความสามารถในการชำระหนี้คืน โดยเมื่อเข้าร่วมโครงการแล้วจะต้องจัดทำแผนการออมเงินและแผนในการฟื้นฟูศักยภาพการประกอบอาชีพเสริมด้วย ทั้งนี้ ปัจจุบันกองทุนหมู่บ้านและชุมชนเมืองมีกว่า 79,000 แห่งทั่วประเทศ รวมสมาชิกราว 14 ล้านคน เป็นแหล่งเงินทุนหมุนเวียนสำหรับการลงทุน พัฒนาอาชีพ สร้างรายได้ ตลอดจนบรรเทาเหตุฉุกเฉินและจำเป็นเร่งด่วน เพื่อลดความเสี่ยงในการพึ่งพาเงินกู้นอกระบบ
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันเสาร์ที่ 9 เมษายน 2565
รัฐมนตรีเกษตรฯ ติดตามสภาพปัญหาคลองท่าดี อ.ลานสกา จ.นครศรีธรรมราช
รัฐมนตรีเกษตรฯ ติดตามสภาพปัญหาคลองท่าดี อ.ลานสกา จ.นครศรีธรรมราช มอบกรมชลประทาน ก่อสร้างอาคารป้องกันตลิ่ง เพื่อบรรเทาความเดือดร้อนจากน้ำกัดเซาะแนวตลิ่งจนพังเสียหาย พร้อมเตรียมแผนการพัฒนาคลองท่าดีตลอดสายให้สามารถรับน้ำและระบายน้ำได้มากกว่าเดิม
ดร.เฉลิมชัยศรีอ่อนรัฐมนตรีว่าการกระทรวงเกษตรและสหกรณ์ติดตามสภาพปัญหาคลองท่าดีณโรงเรียนวัดดินดอนตำบลท่าดีอำเภอลานสกาจังหวัดนครศรีธรรมราชซึ่งคลองท่าดีเป็นคลองธรรมชาติที่ได้ประกาศเป็นทางน้ำชลประทานมีความยาวคลอง38.323กิโลเมตรมีแหล่งต้นน้ำจากเทือกเขาหลวงตัดผ่านพื้นที่การเกษตรหลายพื้นที่ซึ่งในฤดูน้ำหลากคลองท่าดีมีปริมาณน้ำจำนวนมากก่อให้เกิดการกัดเซาะตลิ่งทั้งสองฝั่งทำให้พื้นที่การเกษตรและที่พักอาศัยในพื้นที่หมู่ที่3ตำบลท่าดีอำเภอลานสกาได้รับความเดือดร้อนกระทรวงเกษตรฯโดยกรมชลประทานได้พิจารณาจัดทำโครงการอาคารป้องกันตลิ่งบ้านดินดอนเพื่อช่วยเหลือราษฎรและบรรเทาความเดือดร้อนจากน้ำกัดเซาะแนวตลิ่งจนพังเสียหายซึ่งจากการตรวจสอบสภาพภูมิประเทศในพื้นที่และตรวจสอบผลการคำนวณทางด้านวิศวกรรมพร้อมทั้งศึกษาข้อมูลต่างๆที่เกี่ยวข้องเห็นสมควรให้ก่อสร้างอาคารป้องกันตลิ่งชนิดลวดตาข่ายบรรจุหินความยาวประมาณ250เมตรซึ่งจะทำให้สามารถป้องกันตลิ่งบริเวณแนวคลองท่าดีได้
นอกจากนี้ยังติดตามโครงการอาคารป้องกันตลิ่งคลองท่าดีบ้านวัดสมอตำบลกำโลนอำเภอลานสกาจังหวัดนครศรีธรรมราชที่มีแนวโน้มเกิดความเสียหายเพิ่มขึ้นจากการถูกน้ำกัดเซาะจึงมีโครงการก่อสร้างอาคารป้องกันตลิ่งชนิดลวดตาข่ายบรรจุหินความยาวประมาณ600เมตรซึ่งกรมชลประทานได้มีการจัดทำแผนพัฒนาลุ่มน้ำประชารัฐโดยได้บรรจุแผนงานป้องกันตลิ่งและฝายชะลอน้ำเข้าไปด้วยและนำโครงการปรับปรุงอาคารป้องกันตลิ่งและฝายชะลอน้ำคลองท่าดีบ้านวัดสมอเข้าอยู่ในแผนด้วยหากดำเนินการแล้วเสร็จจะสามารถป้องกันการกัดเซาะของตลิ่งจากน้ำหลากบริเวณบ้านวัดสมอในช่วงฤดูน้ำหลากและเก็บกักน้ำไว้ใช้ในช่วงฤดูแล้ง
"จากการติดตามปัญหาคลองท่าดีในวันนี้จึงได้มอบหมายให้กรมชลประทานดำเนินการในส่วนที่เกี่ยวข้องซึ่งนอกจากการก่อสร้างอาคารป้องกันการกัดเซาะตลิ่งแล้วยังต้องมีการพัฒนาคลองท่าดีตลอดสายให้สามารถรับน้ำและระบายน้ำได้มากกว่าเดิมด้วยโดยจะต้องมีการวางแผนและบริหารจัดการน้ำอย่างเป็นระบบเพื่อให้ประชาชนได้รับผลประโยชน์สูงสุด"ดร.เฉลิมชัยกล่าว
วันอังคารที่ 21 กันยายน 2564
ออมสิน ให้กู้เสริมสภาพคล่อง /ปิดบัญชีหนี้ดอกเบี้ยแพง ผ่อน 0% 6 เดือน ใช้บ้าน ที่ดิน ที่สวนไร่นา หรือคอนโด ค้ำประกัน ช่วยแบ่งเบาภาระค่าใช้จ่ายช่วงโควิด
ภายใต้สถานการณ์การแพร่ระบาดของโควิด-19 โดยเฉพาะการผ่อนชำระหนี้ต่างๆ ที่อัตราดอกเบี้ยสูง ธนาคารจึงได้เปิดให้กู้ สินเชื่อไทรทองอเนกประสงค์ เพื่อเสริมภาพคล่อง หรือนำไปไถ่ถอนจำนองสินเชื่อเพื่อการอุปโภคบริโภคจากสถาบันการเงินอื่น
นายวิทัย รัตนากร ผู้อำนวยการธนาคารออมสิน เปิดเผยว่า เพื่อเป็นการช่วยแบ่งเบาภาระค่าใช้จ่าย ภายใต้สถานการณ์การแพร่ระบาดของโควิด-19 โดยเฉพาะการผ่อนชำระหนี้ต่างๆ ที่อัตราดอกเบี้ยสูง ธนาคารจึงได้เปิดให้กู้ สินเชื่อไทรทองอเนกประสงค์ เพื่อเสริมภาพคล่อง หรือนำไปไถ่ถอนจำนองสินเชื่อเพื่อการอุปโภคบริโภคจากสถาบันการเงินอื่น ซึ่งผ่อนปรนให้ใช้หลักทรัพย์หลายประเภทมาค้ำประกันเงินกู้ ภายใต้แคมเปญ “กู้ปีนี้ ผ่อนปีหน้า” โดย 6 เดือนแรก ไม่ต้องชำระเงินต้นและดอกเบี้ย เพื่อให้คลายกังวลเรื่องค่าใช้จ่ายในช่วงที่ยังคงต้องเผชิญกับสถานการณ์โควิด-19 เมื่อกู้กับธนาคารออมสิน
สินเชื่อไทรทองอเนกประสงค์ เป็นสินเชื่อที่สามารถเปลี่ยนทรัพย์สินที่มีอยู่ให้เป็นเงินช่วยเสริมสภาพคล่องในยามฉุกเฉิน โดยใช้บ้าน ที่ดิน สวนไร่นา หรือคอนโดที่ปลอดภาระจำนองเป็นหลักทรัพย์ค้ำประกัน วงเงินกู้สูงสุด 10 ล้านบาท ระยะเวลาผ่อนชำระนานสูงสุด 25 ปี ปลอดชำระเงินต้นและดอกเบี้ย 6 เดือนแรก เดือนที่ 7-24 ผ่อนชำระเพียงล้านละ 5,500 บาทต่อเดือน หลังจากนั้นคิดอัตราดอกเบี้ย MRR (ปัจจุบัน MRR ของธนาคารออมสินเท่ากับ 6.245%) หรือคิดเป็นอัตราดอกเบี้ยเฉลี่ย 3 ปี เพียง 4.914% ต่อปีเท่านั้น ในกรณีผู้กู้ประสงค์ทำประกันชีวิตเพื่อคุ้มครองวงเงินสินเชื่อตามเกณฑ์ที่ธนาคารกำหนด
ทั้งนี้ ภายใต้แคมเปญดังกล่าวผู้กู้จะต้องได้รับอนุมัติและจัดทำนิติกรรมสัญญาให้แล้วเสร็จภายในวันที่ 30 ธันวาคม 2564 โดยสามารถติดต่อยื่นกู้ที่สาขาธนาคารออมสินทุกแห่งทั่วประเทศได้ตั้งแต่บัดนี้ หรือศึกษารายละเอียดได้ที่เว็บไซต์ธนาคารออมสิน www.gsb.or.th , facebook : GSB Society หรือสอบถามข้อมูลเพิ่มเติมที่ GSB Contact Center โทร.1115.
วันจันทร์ที่ 11 เมษายน 2565
The cabinet met on April 5, 2022
The cabinet met on April 5, 2022
The cabinet met on April 5, 2022. Some of the resolutions are as follows:
Title: Royal Decree issued under the Revenue Code Regarding Exemption from Revenue Taxes (No. …) B.E. … (Extension of tax measure to promote biodegradable plastic products)
The cabinet approved in principle the Royal Decree issued under the Revenue Code Regarding Exemption from Revenue Taxes (No. …) B.E. … (Extension of tax measure to promote biodegradable plastic products), as proposed by Ministry of Finance.
Gist
In a bid to continue to encourage purchase of biodegradable plastic products as a replacement of non-biodegradable plastics among business operators, Ministry of Finance proposed an extension of the Royal Decree issued under the Revenue Code Regarding Exemption from Revenue Taxes (No. …) B.E. … (Extension of tax measure to promote biodegradable plastic products) for another 3 years from January 1, 2022 to December 31, 2024.
Title: Draft Prime Minister’s Office Regulation on revocation of Prime Minister’s Office Regulation on solutions to public land encroachment, B.E. 2545, B.E. …
The cabinet approved in principle the draft Prime Minister’s Office Regulation on revocation of Prime Minister’s Office Regulation on Solutions to public land encroachment, B.E. 2545, B.E. …, as proposed by Office of the National Land Policy Board.
Gist
Revocation of Prime Minister’s Office Regulation on solutions to public land encroachment, B.E. 2545 will nullify the Committee on public land encroachment solution. The duty of seeking solutions to public land encroachment will also be transferred to 2 sub-committees for national land policy which have recently been set up.
Title: Draft Royal Decree on convocation of first ordinary session of the National Assembly, B.E. …
The Cabinet approved in principle the Draft Royal Decree on convocation of first ordinary session of the National Assembly, B.E. …, as proposed by the Cabinet Secretariat.
According to Section 121 of the Constitution of the Kingdom of Thailand, each year there shall be two ordinary sessions of the National Assembly, each of which shall last 120 days. The day on which the first sitting is held shall be considered the commencement date of the first annual ordinary session, and the commencement date of the second annual ordinary session shall be fixed by the House of Representatives.
In light of the above, the convocation and prorogation dates of the National Assembly are set as follows:
Year
First annual ordinary session (B.E.)
Second annual ordinary session (B.E.)
วันพุธที่ 17 พฤศจิกายน 2564
องคมนตรี เป็นประธานเปิดบริการอินเตอร์เน็ตไร้สายความเร็วสูงฟรี ในโรงพยาบาลสมเด็จพระยุพราช อำนวยความสะดวกผู้ป่วย บุคลากรการแพทย์
องคมนตรี เป็นประธานการเปิดให้บริการอินเตอร์เน็ตไร้สายความเร็วสูง ในโรงพยาบาลสมเด็จพระยุพราชท่าบ่อ จ.หนองคาย และโรงพยาบาลสมเด็จพระยุพราชบ้านดุง จ.อุดรธานี ภายใต้โครงการ Buzz Privilege Wifi เพื่ออำนวยความสะดวกผู้ป่วย ประชาชน และบุคลากรทางการแพทย์
องคมนตรี เป็นประธานการเปิดให้บริการอินเตอร์เน็ตไร้สายความเร็วสูง ในโรงพยาบาลสมเด็จพระยุพราชท่าบ่อ จ.หนองคาย และโรงพยาบาลสมเด็จพระยุพราชบ้านดุง จ.อุดรธานี ภายใต้โครงการ Buzz Privilege Wifi เพื่ออำนวยความสะดวกผู้ป่วย ประชาชน และบุคลากรทางการแพทย์ได้เข้าถึงระบบอินเตอร์เน็ตที่รวดเร็ว และไม่เสียค่าใช้จ่าย และจะขยายไปยังโรงพยาบาลสมเด็จพระยุพราชและศูนย์แพทย์ชุมชนในจังหวัดต่างๆ ทั่วประเทศรวม 22 แห่ง
วันนี้ (17 พฤศจิกายน 2564) ศาสตราจารย์เกียรติคุณ นายแพทย์เกษม วัฒนชัย องคมนตรี ในฐานะประธานกรรมการมูลนิธิโรงพยาบาลสมเด็จพระยุพราช พร้อมด้วย พลเอกกัมปนาท รุดดิษฐ์ องคมนตรี ในฐานะกรรมการมูลนิธิโรงพยาบาลสมเด็จพระยุพราช นายแพทย์โสภณ เมฆธน ผู้ช่วยรัฐมนตรีประจำกระทรวงสาธารณสุข นายแพทย์ปราโมทย์ เสถียรรัตน์ ผู้ตรวจราชการกระทรวงสาธารณสุข เขตสุขภาพที่ 8 พลเอกพิศาล วัฒนวงษ์คีรี ประธานที่ปรึกษาบริษัท เอ็นที ไอบัซซ์ จำกัด คณะผู้บริหาร และหน่วยงานที่เกี่ยวข้อง ร่วมเปิดบริการอินเตอร์เน็ตไร้สายความเร็วสูง ในโรงพยาบาลสมเด็จพระยุพราชท่าบ่อ จ.หนองคาย และโรงพยาบาลสมเด็จพระยุพราชบ้านดุง จ.อุดรธานี เพื่ออำนวยความสะดวกแก่ผู้ป่วย ประชาชน ที่มารับบริการ และบุคลากรทางการแพทย์
นายแพทย์โสภณ เมฆธน ผู้ช่วยรัฐมนตรีประจำกระทรวงสาธารณสุข กล่าวว่า นายอนุทิน ชาญวีรกูลรองนายกรัฐมนตรีและรัฐมนตรีว่าการกระทรวงสาธารณสุขได้มอบหมายให้ร่วมพิธีเปิดให้บริการอินเตอร์เน็ตไร้สายความเร็วสูงในโรงพยาบาลสมเด็จพระยุพราช ซึ่งมูลนิธิโรงพยาบาลสมเด็จพระยุพราช ได้ร่วมมือกับ บริษัท โทรคมนาคมแห่งชาติ จำกัด (มหาชน) หรือ NT โดยมี บริษัท เอ็นที ไอบัซซ์ จำกัด เป็นผู้ดำเนินการ ภายใต้โครงการ Buzz Privilege Wifi ติดตั้งระบบบริการอินเตอร์เน็ตไร้สายความเร็วสูง 30/30 เมกะบิตต่อวินาที สำหรับให้บริการผู้ป่วย ประชาชนที่เข้ารับบริการ และบุคลากรทางการแพทย์ช่วยขยายการเข้าถึงระบบอินเตอร์เน็ตที่ รวดเร็วและไม่เสียค่าใช้จ่าย สามารถใช้งานได้จากโทรศัพท์เคลื่อนที่หรือแท็บเล็ตทุกเครือข่าย โดยติดตั้งเลาจ์เตอร์ภายในอาคาร เช่น อาคารผู้ป่วยใน อาคารผู้ป่วยนอก อุบัติเหตุฉุกเฉิน เป็นต้น ซึ่งจะมีการขยายโครงการไปยังโรงพยาบาลสมเด็จพระยุพราชและศูนย์แพทย์ชุมชนที่ตั้งอยู่ในจังหวัดต่างๆ ทั่วประเทศ รวม 22 แห่ง รวมถึงพื้นที่อื่นๆ ให้เกิดความครอบคลุมยิ่งขึ้น
นอกจากนี้ มูลนิธิโรงพยาบาลสมเด็จพระยุพราช ได้รับมอบเครื่องกระตุกหัวใจด้วยไฟฟ้าอัตโนมัติ AED สำหรับโรงพยาบาลสมเด็จพระยุพราชท่าบ่อ และโรงพยาบาลสมเด็จพระยุพราชบ้านดุง โรงพยาบาลละ 1 เครื่อง และเงินมูลค่า 300,000 บาท ต่อโรงพยาบาล จากบริษัท สยามไบโอไซเอนซ์ จำกัด เพื่อนำไปพัฒนาโรงพยาบาลและใช้ให้เกิดประโยชน์ต่อประชาชนต่อไป
********************************* 17 พฤศจิกายน 2564
วันพุธที่ 8 ธันวาคม 2564
ปิดจ็อบได้แล้วกว่า 97% การแจ้งเบาะแส - ร้องทุกข์ถึงรัฐบาลผ่านช่องทาง 1111
.....
นายธนกร วังบุญคงชนะ โฆษกรัฐบาล เผยรายงานการแจ้งเบาะแสเรื่องร้องทุกข์ - ข้อเสนอแนะจากประชาชน ผ่านช่องทาง 1111 ของรัฐบาล ตั้งแต่วันที่ 1 ต.ค. – 6 ธ.ค. 64 พบว่ามีการแจ้งเรื่อง เสนอแนะ และสอบถามข้อมูลทั้งหมด 58,344 เรื่อง โดยสามารถยุติเรื่องได้แล้วถึง 56,623 เรื่อง คิดเป็น 97.05%
.
5 อันดับเรื่องราวร้องทุกข์ที่ได้รับแจ้งมากที่สุด คือ 1.ประเด็นด้านการรักษาพยาบาล โดยเฉพาะการแพร่ระบาดของโรคโควิด-19 2.ประเด็นปัญหาการใช้ถนน 3.ประเด็นเสียงรบกวน 4.ประเด็นไฟฟ้า 5.ประเด็นการเมือง
.
ประชาชนสามารถมีส่วนร่วมในการแก้ไขปัญหา แจ้งเรื่อง รวมถึงรับบริการข้อมูลข่าวสารได้ที่
สายด่วน 1111 ตลอด 24 ชั่วโมง
ตู้ ปณ. 1111 ทำเนียบรัฐบาล
เว็บไซต์www.1111.go.th
แอปพลิเคชัน PSC1111
จุดบริการประชาชน 1111 ทำเนียบรัฐบาล
#ไทยคู่ฟ้า#ร่วมต้านโควิด19
-------------------
วันเสาร์ที่ 25 ธันวาคม 2564
นายกฯ ห่วงใยประชาชน กำชับหน่วยงานที่เกี่ยวข้องคุมเข้มมาตรการควบคุมฝุ่นละออง PM2.5 โดยเฉพาะในส่วนของรถส่วนบุคคล และรถโดยสารสาธารณะ
​โฆษกรัฐบาลเผย นายกฯ ห่วงใยประชาชน กำชับหน่วยงานที่เกี่ยวข้องคุมเข้มมาตรการควบคุมฝุ่นละออง PM2.5 โดยเฉพาะในส่วนของรถส่วนบุคคล และรถโดยสารสาธารณะ
นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กำชับให้หน่วยงานที่เกี่ยวข้อง ดำเนินมาตรการควบคุมปริมาณของฝุ่นละออง PM2.5 สืบเนื่องจากสถานการณ์ฝุ่นละออง PM 2.5 ที่อยู่ในระดับเกินค่ามาตรฐาน และเริ่มมีผลกระทบต่อสุขภาพของประชาชน ในหลายพื้นที่ของประเทศ โดยเฉพาะกรุงเทพฯ ปริมณฑล และเมืองหลัก ในช่วงเปลี่ยนผ่านจากฤดูหนาวไปเป็นฤดูร้อน(ตุลาคม - มีนาคม ของทุกปี) ทำให้มีสภาวะอากาศนิ่ง ส่งผลกระทบต่อการสะสมของฝุ่นละอองในอากาศ
โดยนายกฯ วางแนวนโยบายและสั่งการให้หน่วยงานที่เกี่ยวข้อง ให้ความสำคัญกับการดำเนินตามนโยบาย “ตรวจจับ ปรับจริง–ห้ามใช้รถควันดำ” ทั้งในส่วนกลางและส่วนภูมิภาค ทั้งการเพิ่มจุดตรวจวัดควันดำขาเข้า-ขาออก ตามถนนสายหลักต่าง ๆ การขยายจุดตรวจให้ทั่วทุกจังหวัด เพิ่มความเข้มข้นในการตรวจสอบ และระงับการใช้รถที่มีควันดำจนกว่าจะมีการนำรถไปปรับปรุงแก้ไข รวมถึง ในส่วนของรถโดยสารสาธารณะ โดยเฉพาะรถโดยสารสาธารณะที่ใช้เครื่องยนต์ดีเซล ขอให้มีการตรวจวัดค่าไอเสียของรถ ก่อนนำออกมาวิ่งให้บริการประชาชน ปรับปรุงเครื่องยนต์ของรถให้มีประสิทธิภาพ ให้มีค่าไอเสียที่อยู่ในเกณฑ์มาตรฐาน ตลอดจน การเพิ่มมาตรการอื่น ๆ ให้เข้มข้นเป็นพิเศษในช่วงที่คาดการณ์ว่า ฝุ่นละออง PM2.5 จะสูงเกินมาตรฐาน อาทิ การเปลี่ยนถ่ายน้ำมันเครื่อง กรองน้ำมัน และกรองอากาศ ให้มีรอบที่น้อยลง เช่น จากปกติกำหนดที่ 12,000 กิโลเมตร เหลือ 6,000 กิโลเมตร และการกำหนดอัตราค่าไอเสียให้เข้มข้นกว่ามาตรฐานที่กรมควบคุมมลพิษกำหนด เช่น จากปกติที่กรมควบคุมมลพิษกำหนดอัตราค่าไอเสียอยู่ที่ไม่เกินร้อยละ 45 ให้กำหนดให้เข้มข้นเป็น ไม่เกินร้อยละ 30 ทุกคัน
นายธนกร ฯ กล่าวว่า มาตรการนี้เป็นมาตรการเบื้องต้นเพื่อลดการสะสมของค่าฝุ่นละออง PM2.5 ทั้งนี้ นายกรัฐมนตรีได้กำชับหน่วยงานที่เกี่ยวข้องให้วางนโยบายระยะยาวอย่างยั่งยืน เพื่อป้องกันแก้ไขปัญหาฝุ่นละออง PM2.5 ต่อไป นายกรัฐมนตรีห่วงใยสุขภาพของพี่น้องประชาชน เร่งให้หน่วยงานที่เกี่ยวข้องแก้ไขปัญหาฝุ่นละออง PM 2.5 พร้อมฝากถึงประชาชนในช่วงนี้ ให้หลีกเลี่ยงกิจกรรมในที่แจ้ง และใช้อุปกรณ์ป้องกันตนเองหากมีความจำเป็น
วันจันทร์ที่ 30 พฤษภาคม 2565
“อนุทิน” เผย ร่างประกาศกลิ่นและควัน “กัญชา” เป็นเหตุรำคาญ อยู่ระหว่างรอพิจารณาก่อนลงนาม
รองนายกรัฐมนตรีและรัฐมนตรีว่าการกระทรวงสาธารณสุข เผย ร่างประกาศกลิ่นและควัน “กัญชา” เป็นเหตุรำคาญ ผ่านการพิจารณาจากคณะกรรมการการสาธารณสุขแล้ว อยู่ระหว่างส่งมาให้พิจารณาก่อนลงนามตามขั้นตอน ส่วนกฎหมายกัญชากัญชงที่ขณะนี้ยังอยู่ในสภา
รองนายกรัฐมนตรีและรัฐมนตรีว่าการกระทรวงสาธารณสุข เผย ร่างประกาศกลิ่นและควัน “กัญชา” เป็นเหตุรำคาญ ผ่านการพิจารณาจากคณะกรรมการการสาธารณสุขแล้ว อยู่ระหว่างส่งมาให้พิจารณาก่อนลงนามตามขั้นตอน ส่วนกฎหมายกัญชากัญชงที่ขณะนี้ยังอยู่ในสภายืนยันจะไม่เลื่อนการปลดล็อก
วันนี้ (30 พฤษภาคม 2565) ที่โรงแรมพูลแมน คิง เพาเวอร์ กทม. นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข กล่าวระหว่างเปิดการประชุมการส่งเสริมการประกอบการด้านผลิตภัณฑ์สุขภาพจากกัญชา กัญชง เพื่อเปิดรับฟังความคิดเห็นและความคาดหวังของผู้ประกอบการ ต่อการปรับปรุงกฎระเบียบ กระบวนการให้บริการ รวมทั้งมาตรการส่งเสริมการประกอบการ รองรับการปลดล็อกกัญชา กัญชง ว่า นโยบายกัญชากัญชงจะประสบความสำเร็จได้นั้น การขับเคลื่อนของปลายน้ำมีความสำคัญ เนื่องจากเป็นการนำกัญชากัญชงไปใช้เป็นส่วนประกอบในผลิตภัณฑ์สุขภาพ ทั้งอาหาร สมุนไพรและเครื่องสำอาง เป็นโอกาสสร้างเศรษฐกิจของประเทศให้ฟื้นตัวจากโควิด 19 ซึ่งประเทศไทยได้รับการยอมรับในระดับโลก ว่าสามารถรับมือสถานการณ์โควิด 19 ได้อย่างดี มีการพัฒนาระบบสาธารณสุขอย่างเข้มแข็ง ทำให้การผลิตสินค้าเกี่ยวกับยาและสุขภาพจะได้รับการยอมรับโดยปริยาย
“กระทรวงสาธารณสุข ย้ำมาตลอดในการใช้กัญชาในทางที่ดี เป็นประโยชน์ทางการแพทย์ สุขภาพ และการเสริมสร้างรายได้ การนำไปใช้ในทางที่ไม่เกิดประโยชน์ต่อสุขภาพ เช่น การนำไปสูบ จึงไม่อยู่ในเจตนารมณ์ของกฎหมาย ทั้งนี้ กฎหมายกัญชากัญชงที่ขณะนี้ยังอยู่ในสภา ยืนยันว่าจะไม่เลื่อนการปลดล็อก เพราะจะกระทบกับคนจำนวนมากที่จะใช้ประโยชน์ทางการแพทย์ ขับเคลื่อนรายได้และเศรษฐกิจ ซึ่งผู้ประกอบการต่างๆ ได้เตรียมดำเนินการไปมากแล้ว” นายอนุทินกล่าว
นายอนุทินกล่าวต่อว่า วันนี้คณะกรรมการการสาธารณสุข ได้มีการประชุมพิจารณาประกาศกระทรวงสาธารณสุขเกี่ยวกับการกำหนดกลิ่นและควันจากกัญชากัญชงเป็นเหตุรำคาญเรียบร้อยแล้ว และจะส่งร่างประกาศมาให้พิจารณาในวันที่ 31 พฤษภาคม 2565 ซึ่งจะรีบพิจารณาและลงนามโดยเร็วที่สุด หลังลงนามแล้วจะส่งไปยัง
ราชกิจจานุเบกษาเพื่อประกาศและมีผลบังคับใช้ต่อไป
********************************************* 30 พฤษภาคม 2565
วันพุธที่ 7 กรกฎาคม 2564
ครม. เห็นชอบงบประมาณรายจ่ายประจำปีงบประมาณ พ.ศ. 2564
ครม. เห็นชอบงบประมาณรายจ่ายประจำปีงบประมาณ พ.ศ. 2564 งบกลาง รายการเงินสำรองจ่ายเพื่อกรณีฉุกเฉินหรือจำเป็น เพื่อป้องกันโรคอหิวาต์แอฟริกาในสุกรและโรคระบาดร้ายแรงในสุกรหรือหมูป่า และเพื่อควบคุมโรคลัมปี สกินในโค กระบือ ตามข้อมูลที่กระทรวงเกษตรและสหกรณ์เสนอ
ดร.ทองเปลวกองจันทร์ปลัดกระทรวงเกษตรและสหกรณ์เปิดเผยว่าตามที่กระทรวงเกษตรและสหกรณ์ได้เสนอขออนุมัติงบประมาณรายจ่ายประจำปีงบประมาณพ.ศ. 2564งบกลางรายการเงินสำรองจ่ายเพื่อกรณีฉุกเฉินหรือจำเป็นเพื่อป้องกันโรคอหิวาต์แอฟริกาในสุกรและโรคระบาดร้ายแรงในสุกรหรือหมูป่าคณะรัฐมนตรีจึงมีมติอนุมัติใช้งบประมาณรายจ่ายประจำปีงบประมาณพ.ศ. 2564งบกลางรายการเงินสำรองจ่ายเพื่อกรณีฉุกเฉินหรือจำเป็นเพื่อป้องกันโรคอหิวาต์แอฟริกาในสุกรและโรคระบาดร้ายแรงในสุกรหรือหมูป่าเป็นเงินทั้งสิ้น140,277,426บาทให้กระทรวงเกษตรและสหกรณ์เพื่อดำเนินการดังนี้
1)ค่าใช้จ่ายในการป้องกันโรคอหิวาต์แอฟริกาในสุกรและโรคระบาดร้ายแรงในสุกรหรือหมูป่าประกอบด้วยค่าชดใช้ราคาสุกรที่ถูกทำลายตั้งแต่วันที่5ธันวาคม2563ถึงวันที่22มีนาคม2564ตามมาตรา13 (4)แห่งพระราชบัญญัติโรคระบาดสัตว์พ.ศ. 2558จำนวนเงิน93,772,226บาทซึ่งได้ผ่านการพิจารณาของคณะกรรมการประเมินตามกฎกระทรวงกำหนดค่าชดใช้ราคาสัตว์ที่ถูกทำลายอันเนื่องจากเป็นโรคระบาดหรือมีเหตุอันควรสงสัยว่าเป็นโรคระบาดหรือสัตว์หรือซากสัตว์ที่เป็นพาหะของโรคระบาดพ.ศ. 2560
และ2)ค่าใช้จ่ายในการดำเนินงานเกี่ยวกับการเฝ้าระวังโรคตรวจวินิจฉัยและทำลายเชื้อโรคหรือซากสัตว์จำนวนเงิน46,505,200บาท
นอกจากนี้คณะรัฐมนตรียังมีมติอนุมัติใช้งบประมาณรายจ่ายประจำปีงบประมาณพ.ศ. 2564งบกลางรายการเงินสำรองจ่ายเพื่อกรณีฉุกเฉินหรือจำเป็นเพื่อควบคุมโรคลัมปีสกินในโคกระบือตามข้อมูลที่กระทรวงเกษตรและสหกรณ์เสนอในวงเงินงบประมาณจำนวนทั้งสิ้น684,218,000บาทเพื่อเป็นค่าใช้จ่ายในการควบคุมโรคลัมปีสกินในโคกระบือดังนี้
1)ค่าตอบแทนอาสาปศุสัตว์จำนวน14,510,000บาท
2)ค่าจัดซื้อวัคซีนโรคลัมปีสกินจำนวน5,000,000โดสเป็นเงิน230,138,000บาท
3)ค่าจัดซื้อเวชภัณฑ์เพื่อการฆ่าเชื้อในฟาร์มและพาหนะในการเคลื่อนย้ายสัตว์จำนวน24,000,000
บาท
4)ค่าจัดซื้อเวชภัณฑ์เพื่อการรักษาโคกระบือจำนวน200,000ตัวเป็นเงิน361,000,000บาทและเพื่อการฟื้นฟูบำรุงสุขภาพสัตว์เลี้ยงของเกษตรกรจำนวน200,000ตัวเป็นเงิน39,800,000บาท
และ5)ค่าวัสดุวิทยาศาสตร์เพื่อการแพทย์สำหรับการเก็บตัวอย่างฉีดวัคซีนและรักษาเป็นเงิน14,770,000บาท
ทั้งนี้กระทรวงเกษตรและสหกรณ์โดยกรมปศุสัตว์จะเร่งดำเนินงานในขั้นตอนต่อไปเพื่อให้เกษตรกรได้รับการเยียวยาและแก้ไขปัญหาความเดือดร้อน
วันศุกร์ที่ 30 กรกฎาคม 2564
รัฐมนตรีว่าการกระทรวงยุติธรรม เผยไม่ปล่อยผู้พ้นโทษ-พักโทษติดโควิดออกสู่สังคม ต้องรักษาจนหาย-ตรวจให้แน่ใจ 100% ก่อน สั่งราชทัณฑ์ทำแผนให้ชัดเจนหลังมีพระราชทานอภัยโทษ
รัฐมนตรีว่าการกระทรวงยุติธรรม เผยไม่ปล่อยผู้พ้นโทษ-พักโทษติดโควิดออกสู่สังคม ต้องรักษาจนหาย-ตรวจให้แน่ใจ 100% ก่อน สั่งราชทัณฑ์ทำแผนให้ชัดเจนหลังมีพระราชทานอภัยโทษ
นายสมศักดิ์ เทพสุทิน รัฐมนตรีว่าการกระทรวงยุติธรรม กล่าวถึงแผนการปล่อยผู้ต้องขัง ที่ได้รับพระราชทานอภัยโทษว่า ขั้นตอนการดำเนินการตาม พ.ร.ฎ.พระราชทานอภัยโทษ 2564 ในขั้นแรกกรมราชทัณฑ์จะแจ้งหลักเกณฑ์แนวทางการปฏิบัติให้กรมคุมประพฤติทราบ และสำนักงานคุมประพฤติสำรวจรายชื่อและส่งให้เรือนจำตรวจข้อมูลภายใน 15 วัน จากนั้นเรือนจำแต่ละแห่งจะรวบรวมรายชื่อเสนอคณะกรรมการที่มีผู้ว่าราชการจังหวัด ศาลและอัยการเป็นกรรมการพิจารณา เพื่อให้ศาลออกหมายสั่งปล่อยหรือลดโทษ หรือออกคำสั่งยกเลิกการทำงานบริการสังคมหรือทำงานสาธารณประโยชน์แทนค่าปรับ ซึ่งจะดำเนินการภายใน 120 วัน จากนั้นเรือนจำจะจัดทำบัญชีรายชื่อนักโทษเด็ดขาดซึ่งได้รับการปล่อยตัวพักการลงโทษหรือลดวันจำคุกและจัดส่งบัญชีรายชื่อให้สำนักงานคุมประพฤติโดยเร็วเพื่อยุติการคุมประพฤติ และสำนักงานคุมประพฤติจะแจ้งให้ผู้ถูกคุมความประพฤติไปติดต่อรับใบบริสุทธิ์ (รท25)ที่เรือนจำ
นายสมศักดิ์ กล่าวอีกว่า ตอนนี้สังคมตั้งคำถามว่าเราจะทำอย่างไรกับผู้ต้องขังที่จะพ้นโทษหรือพักโทษแล้วติดโควิด-19 ดังนั้นตรงนี้เราต้องทำแผนให้ชัดเจนและเร่งตอบคำถามสังคมให้ได้ว่าเราจะไม่ปล่อยคนที่ติดเชื้อออกไป ตนได้กำชับกับอธิบดีกรมราชทัณฑ์แล้วว่าเราจะรักษาให้หายก่อนที่จะปล่อย ส่วนผู้ที่ไม่มีเชื้อจะมีการตรวจสอบและเอกซเรย์ซ้ำจนให้มั่นใจว่าไม่มีติดเชื้อ เราต้องทำให้สังคมมีความมั่นใจ 100% ว่าเราไม่ได้ปล่อยภาระให้กับสังคม
วันพฤหัสบดีที่ 8 กรกฎาคม 2564
นฤมล อัพสกิลบุคลากร รองรับยุคดิจิทัล
รมช.แรงงาน เร่งอัพสกิลดิจิทัลให้ข้าราชการ รับนโยบายรัฐบาลดิจิทัล จัด 4 หลักสูตร 1,200 คน เริ่มกลางเดือน ก.ค. นี้
วันที่ 8 กรกฎาคม 2564 ศาสตราจารย์ นฤมล ภิญโญสินวัฒน์ รัฐมนตรีช่วยว่าการกระทรวงแรงงาน เปิดเผยว่า รัฐบาลภายใต้การนำของพลเอก ประยุทธ์ จันทร์โอชา นายกรัฐมนตรี มีแนวทางการพัฒนาทักษะดิจิทัลของข้าราชการและบุคลากรภาครัฐเพื่อปรับเปลี่ยนการเป็นรัฐบาลดิจิทัล ให้ภาครัฐมีบุคลากรที่มีทักษะด้านดิจิทัลที่เหมาะสมและเป็นกลไกในการขับเคลื่อนสำคัญในการปรับเปลี่ยนภาครัฐเป็นรัฐบาลดิจิทัล รวมถึงปรับตัวให้เท่าทันกับการเปลี่ยนแปลงของเทคโนโลยี มีความพร้อมในการปฏิบัติงานโดยการนำเทคโนโลยีดิจิทัลมาปรับใช้ให้เกิดประโยชน์สูงสุดได้
ศาสตราจารย์ นฤมล กล่าวเพิ่มเติมว่า ในส่วนของกรมพัฒนาฝีมือแรงงาน (กพร.) กระทรวงแรงงาน โดยสำนักพัฒนาผู้ฝึกและเทคโนโลยีการฝึก ได้จัดโครงการพัฒนาทักษะดิจิทัลสำหรับบุคลกรกรมพัฒนาฝีมือแรงงานปีงบประมาณ 2564 เพื่อพัฒนาบุคลกรฝึกรวมถึงเจ้าหน้าที่ของ กพร. ให้มีความรู้และทักษะที่จำเป็น สามารถทำงานในยุคดิจิทัลได้อย่างมีประสิทธิภาพ โดยจัดฝึกอบรมให้แก่กลุ่มเป้าหมายจำนวน 1,200 คน ผ่านระบบเครือข่ายอินเทอร์เน็ต ระหว่างเดือนกรกฎาคม – สิงหาคม 2564 ณ หน่วยงานของ กพร. ซึ่งหากผลการอบรมมีประสิทธิภาพสูงจะได้ขยายผลสู่ภาคแรงงานต่อไป
สำหรับหลักสูตรในโครงการดังกล่าว ประกอบด้วย 4 หลักสูตร ได้แก่ หลักสูตรการเพิ่มประสิทธิภาพการทำงานร่วมกันผ่านเครือข่ายอินเทอร์เน็ต ระยะเวลาฝึกอบรม 18 ชั่วโมง จำนวน 3 รุ่น ๆ ละ 100 คน รวม 300 คน เริ่มอบรมรุ่นแรกวันที่ 19 กรกฎาคม 2564 หลักสูตรผู้จัดการฝึกอบรมผ่านเครือข่ายอินเทอร์เน็ต ระยะเวลาฝึกอบรม 18 ชั่วโมง จำนวน 3 รุ่น ๆ ละ 100 คน รวม 300 คน เริ่มอบรมรุ่นแรกวันที่ 2 สิงหาคม 2564 หลักสูตรการประยุกต์ใช้สื่อสังคมออนไลน์เพื่อประชาสัมพันธ์และสื่อสารองค์กร ระยะเวลาฝึกอบรม 12 ชั่วโมง จำนวน 3 รุ่น ๆ ละ 100 คนรวม 300 คน เริ่มอบรมรุ่นแรกวันที่ 5 สิงหาคม 2564 และหลักสูตรการจัดการเว็บไซต์หน่วยงาน ระยะเวลาฝึกอบรม 12 ชั่วโมง จำนวน 3 รุ่น ๆ ละ 100 คน รวม 300 คน เริ่มอบรมรุ่นแรกวันที่ 16 สิงหาคม 2564
ด้านนายธวัช เบญจาทิกุล อธิบดีกรมพัฒนาฝีมือแรงงาน กล่าวว่า กพร. มีความมุ่งมั่นตั้งใจในการพัฒนาบุคลากรของกรม เพื่อรองรับรองนโยบายของรัฐบาลสู่การเป็นรัฐบาลดิจิทัล รวมถึงนโยบายของ รมช. แรงงาน ที่ได้เน้นย้ำเรื่องการพัฒนาทักษะดิจิทัล ซึ่งเป็นทักษะที่จำเป็นและมีความสำคัญต่อการทำงานทั้งปัจจุบันและอนาคต
วันพฤหัสบดีที่ 7 กรกฎาคม 2565
บขส. เตรียมความพร้อมรองรับการเดินทางในช่วงวันหยุดยาวเดือนกรกฎาคม 2565
คาดมีประชาชนเดินทางกลับภูมิลำเนาวันละกว่า 3 หมื่นคน ย้ำคุมเข้มความปลอดภัย พนักงาน - รถโดยสาร - สถานีขนส่งฯ ป้องกันอุบัติเหตุและ COVID-19  พิเศษ สมาชิก บขส. Card รับสิทธิ์ส่วนลดทันที 5% และเมื่อจองผ่านออนไลน์เดินทางในเดือน กรกฎาคมนี้ รับคะแนนคูณสอง
นายสัญลักข์ ปัญวัฒนลิขิต กรรมการผู้จัดการใหญ่ บริษัท ขนส่ง จำกัด กระทรวงคมนาคม เปิดเผยว่า ในเดือนกรกฎาคม 2565 รัฐบาลได้ประกาศให้วันที่ 15 และวันที่ 29 กรกฎาคม 2565 เป็นวันหยุดราชการกรณีพิเศษส่งผลให้ช่วงวันอาสาฬหบูชาและวันเข้าพรรษามีวันหยุดยาวต่อเนื่อง 5 วัน ตั้งแต่วันที่ 13 - 17 กรกฎาคม 2565 และวันเฉลิมพระชนมพรรษาพระบาทสมเด็จพระเจ้าอยู่หัว รัชกาลที่ 10 มีวันหยุดยาวต่อเนื่อง 4 วัน ตั้งแต่วันที่ 28 - 31 กรกฎาคม 2565 โดย บริษัท ขนส่ง จำกัด (บขส.) คาดการณ์ว่า ในช่วงวันหยุดดังกล่าวจะมีประชาชนเดินทางกลับภูมิลำเนาในต่างจังหวัดและเดินทางท่องเที่ยวจำนวนมาก จึงได้มีการเตรียมความพร้อมจัดรถโดยสารของ บขส. และรถร่วมบริการฯ ไว้ให้เพียงพอกับความต้องการของประชาชน ทั้งนี้ คาดว่า ในช่วงวันหยุดเดือนกรกฎาคม 2565 ในเที่ยวไปจะมีผู้ใช้บริการเฉลี่ยวันละ 34,000 คน ใช้รถโดยสาร (รถ บขส. รถร่วม รถตู้) เฉลี่ยวันละ 2,800 เที่ยว ส่วนเที่ยวกลับ คาดว่ามีผู้โดยสารใช้บริการเฉลี่ยวันละ 33,000 คน ใช้รถโดยสารประมาณ 3,000 เที่ยว และเพื่อให้การจัดรถโดยสารเป็นไปอย่างเพียงพอ บขส. ได้ทำหนังสือขออนุญาตต่อนายทะเบียน กรมการขนส่งทางบก (ขบ.) ให้เจ้าของรถร่วมฯ นำรถโดยสารไม่ประจำทาง หรือ รถทะเบียน 30 (ประมาณ 200 คัน) มาวิ่งเสริมในเส้นทาง ระหว่างวันที่ 12 - 18 กรกฎาคม 2565 และระหว่างวันที่ 27 กรกฎาคม - 1 สิงหาคม 2565 ทั้งนี้ ผู้ใช้บริการสามารถจองตั๋วล่วงหน้า ผ่านช่องทางการจำหน่ายตั๋วของ บขส. อาทิ Application E-Ticket เว็บไซต์ บขส. www.transport.co.th เคาน์เตอร์จำหน่ายตั๋ว บขส. เคาน์เตอร์เซอร์วิส และตัวแทนจำหน่ายตั๋วของ บขส. ทั่วประเทศ สำหรับลูกค้าสมาชิก บขส. Card เมื่อซื้อตั๋วโดยสาร บขส. จะได้รับส่วนลด 5% และเมื่อซื้อตั๋วโดยสารเดินทางในช่วงเดือนกรกฎาคม 2565 ผ่านช่องทางออนไลน์จะได้รับคะแนนสะสมคูณสอง
กรรมการผู้จัดการใหญ่ บขส. กล่าวเพิ่มเติมว่า บขส. พร้อมอำนวยความสะดวกประชาชนเดินทางกลับภูมิลำเนา และได้ดำเนินการตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม ที่ได้กำชับให้ บขส. ดูแลประชาชนให้ได้รับบริการที่สะดวก ปลอดภัย และได้เน้นย้ำให้ทุกฝ่ายที่เกี่ยวข้อง ปฏิบัติตามมาตรการ 4 พร้อม คือ รถโดยสารพร้อม คนพร้อม สถานีพร้อม บริการพร้อม ควบคู่ไปกับการป้องกันและควบคุมการแพร่ระบาดของโรคติดเชื้อไวรัส COVID-19 อย่างเคร่งครัด จากสถานการณ์ราคาน้ำมันที่ปรับตัวสูงขึ้น เชื่อว่าจะทำให้ประชาชนหันมาเดินทางด้วยระบบขนส่งสาธารณะมากขึ้น ประกอบกับ บขส. ยังไม่ได้ปรับขึ้นค่าโดยสารตามมติของคณะกรรมการควบคุมการขนส่งทางบกกลางที่ให้รถโดยสารหมวด 2 และหมวด 3 ขึ้นค่าโดยสารกิโลเมตรละ 5 สตางค์ ตั้งแต่วันที่ 4 กรกฎาคมที่ผ่านมา โดย บขส. จะตรึงราคาค่าโดยสารในอัตราเดิมไปจนถึงวันที่ 30 กันยายน 2565 เพื่อช่วยแบ่งเบาภาระค่าครองชีพให้กับประชาชน สอบถามข้อมูลการเดินทางเพิ่มเติมได้ที่ call center 1490 เรียก บขส. ตลอด 24 ชั่วโมง
วันศุกร์ที่ 11 มีนาคม 2565
รัฐบาลลาวมอบ “ประกาศเกียรติคุณสูงย้องยอ” แด่ “ดร.เฉลิมชัย ศรีอ่อน รมว.เกษตรฯ”
รัฐบาลลาวมอบ “ประกาศเกียรติคุณสูงย้องยอ” แด่ “ดร.เฉลิมชัย ศรีอ่อน รมว.เกษตรฯ” ในวาระ 70 ปีความสัมพันธ์ลาว - ไทย
รัฐบาลสาธารณรัฐประชาธิปไตยประชาชนลาวได้มอบประกาศเกียรติคุณสูงสุดระดับ“ประกาศเกียรติคุณสูงย้องยอ”แด่ดร.เฉลิมชัยศรีอ่อนรัฐมนตรีว่าการกระทรวงเกษตรและสหกรณ์ในฐานะผู้ทำคุณประโยชน์ให้แก่รัฐบาลและประชาชนสปป.ลาวในโอกาสครบรอบ70ปีแห่งการสถาปนาความสัมพันธ์ทางการทูตระหว่างสปป.ลาวกับราชอาณาจักรไทยณสถานเอกอัครราชทูตแห่งสปป.ลาวโดยฯพณฯแสงสุขะทิวง(H.E. Mr. Seng Soukhathivong)เอกอัครราชทูตสาธารณรัฐประชาธิปไตยประชาชนลาวเป็นผู้มอบในนามรัฐบาลลาว
ดร.เฉลิมชัยกล่าวว่าขอขอบคุณรัฐบาลสปป.ลาวและรู้สึกเป็นเกียรติอย่างยิ่งที่ได้รับประกาศเกียรติคุณสูงย้องยอในวาระ70ปีแห่งความสัมพันธ์ระหว่างประเทศไทยกับสปป.ลาวซึ่งเสมือนบ้านพี่เมืองน้องที่มีความสัมพันธ์อันแนบแน่นและจะต้องช่วยกันเสริมสร้างความร่วมมือในทุกมิติระหว่าง2ประเทศให้ยั่งยืนตลอดไป.
วันเสาร์ที่ 9 ตุลาคม 2564
ครม. เห็นชอบตั้งเขตส่งเสริมเศรษฐกิจพิเศษเพิ่ม 6 แห่ง ในพื้นที่ EEC ตั้งเป้าลงทุน 10 ปี กว่า 3 แสนล้านบาท
....
ที่ประชุม ครม. (5 ต.ค.) เห็นชอบการจัดตั้งเขตส่งเสริมเศรษฐกิจพิเศษเพิ่ม 6 แห่ง ในพื้นที่ EEC เพื่อดึงดูดนักลงทุนในอุตสาหกรรมเป้าหมายและรองรับการลงทุนในอนาคต โดยตั้งเป้ามูลค่าการลงทุนใน 10 ปี (พ.ศ. 2564 – 2573) รวมกว่า 3 แสนล้านบาท ดังนี้
.
วันจันทร์ที่ 7 มีนาคม 2565
อว. ยันให้สิทธิเด็กติดเชื้อโควิดอาการเล็กน้อยและกลุ่มมีความเสี่ยงสูงได้สอบเข้ามหาวิทยาลัยทุกคน
อว. ยันให้สิทธิเด็กติดเชื้อโควิดอาการเล็กน้อยและกลุ่มมีความเสี่ยงสูงได้สอบเข้ามหาวิทยาลัยทุกคน
อว. ยันให้สิทธิเด็กติดเชื้อโควิดอาการเล็กน้อยและกลุ่มมีความเสี่ยงสูงได้สอบเข้ามหาวิทยาลัยทุกคน “เอนก” แจงพร้อมจัดสนามสอบเฉพาะที่มีมาตรการความปลอดภัยขั้นสูงสุด ประสาน ทปอ.- ทุกกระทรวงจัดหน่วยพิเศษดูแล แยกสอบเป็นสัดส่วน แยกกลุ่มผู้สัมผัสเสี่ยงสูง กลุ่มผู้ติดเชื้อ เน้นการระบายอากาศที่ดี
เมื่อวันที่ 1 มี.ค.65 ศ.(พิเศษ) ดร.เอนก เหล่าธรรมทัศน์ รมว.การอุดมศึกษา วิทยาศาสตร์ วิจัยและนวัตกรรม (อว.) เปิดเผยว่า จากการที่มีความกังวลว่านักเรียนหรือนักศึกษาที่ตรวจพบเชื้อโควิด-19 อาจหมดสิทธิสอบเข้ามหาวิทยาลัย ในปีการศึกษา 2565 อว. ได้ทำงานร่วมกับ ทปอ. ซึ่งเป็นผู้รับผิดชอบดำเนินการสอบคัดเลือกระบบ TCAS ขอยืนยันว่า จะให้สิทธิสำหรับทุกคนที่ประสงค์จะเข้าสอบ และจะจัดการอย่างเต็มที่เพื่อให้ได้เข้าสอบอย่างที่ตั้งใจ โดยขณะนี้ได้มีการทำงานร่วมกันใน 4 กระทรวง ได้แก่ กระทรวงศึกษาธิการ (ศธ.) การอุดมศึกษา วิทยาศาสตร์ วิจัยและนวัตกรรม (อว.) กระทรวงสาธารณสุข (สธ.) และกระทรวงมหาดไทย (มท.) เพื่อกำหนดแนวทางเตรียมความพร้อมในการอำนวยความสะดวกให้นักเรียนที่ติดเชื้อ อยู่ระหว่างการรักษาอาการของโรคโควิด-19 มีอาการเล็กน้อยหรือไม่มีอาการ และกลุ่มผู้มีความเสี่ยงสูงให้ได้เข้าสอบ ตามมาตรการที่ ศบค. กำหนด โดยได้มีการจัดสนามสอบที่มีมาตรการดูแลความปลอดภัยขั้นสูงสุด และได้ประสานหน่วยบริการสาธารณสุขตามระบบอนามัยโรงเรียนในการคัดกรองและให้คำแนะนำด้านสาธารณสุข จัดให้มีพื้นที่แยกสำหรับจัดการสอบเป็นสัดส่วน แยกกลุ่มผู้สัมผัสเสี่ยงสูง กลุ่มผู้ติดเชื้อ เน้นการระบายอากาศที่ดี จัดที่นั่งสอบห่างกันไม่น้อยกว่า 2 เมตร รวมทั้งกำหนดให้ผู้เข้าสอบต้องสวมหน้ากากอนามัยตลอดระยะเวลาที่เข้าสอบและลดการสัมผัสสิ่งต่างๆ
ด้าน ศ.ดร.นพ.สิริฤกษ์ ทรงศิวิไล ปลัด อว. กล่าวเพิ่มเติมว่า การสอบคัดเลือกระบบ TCAS ในปีนี้มีจำนวนผู้สมัคร GAT/PAT และวิชาสามัญ รวมทั้งสิ้น 183,228 คน โดยเป็นการสอบ GAT-PAT จำนวน 177,853 คน และสอบวิชาสามัญ จำนวน 155,282 คน โดย ทปอ. ได้จัดให้มีสนามสอบทั้งหมด 213 สนามสอบทั่วประเทศ และจะจัดสนามสอบที่กำหนดเพิ่มขึ้นเป็นการเฉพาะสำหรับผู้ติดเชื้อที่มีอาการเล็กน้อย หรือไม่มีอาการ หรือมีความเสี่ยงสูง ตามที่กำหนดในที่ประชุม ศบค. ครั้งที่ 4/2565 วันที่ 23 ก.พ. 2565 ซึ่งผู้ประสงค์จะเข้าสอบที่อยู่ในกลุ่มดังกล่าวให้ลงทะเบียนล่วงหน้าไม่น้อยกว่า 24 ชั่วโมงก่อนการสอบ โดยต้องปฏิบัติตามมาตรการสาธารณสุขอย่างเคร่งครัด เช่น การเดินทางมายังสนามสอบด้วยรถยนต์ส่วนตัว รถยนต์ที่จัดให้เป็นการเฉพาะจากหน่วยบริการสาธารณสุข หรือจากสนามสอบจัดให้เท่านั้น